Πειραϊκός (καλαθοσφαίριση ανδρών)

Το **ανδρικό τμήμα καλαθοσφαίρισης** του Πειραϊκού ιδρύθηκε το 1930 στον Πειραιά.Χρώματα της ομάδας είναι το μπλε και το λευκό. Χρησιμοποιεί ως αγωνιστική έδρα το Κλειστό Αντώνης Σαλπέας. Εχει αγωνιστεί 2 φορές στην Α1 Εθνική. Από τον σύλλογο ξεκίνησαν την καριέρα τους οι Σταύρος Ελληνιάδης, Γιώργος Βασιλακόπουλος  και Πέτρος Καπαγέρωφ.

## Ιστορία
### Τα πρώτα χρόνια
Ο Πειραϊκός Σύνδεσμος ιδρύθηκε το 1894. Το τμήμα καλαθοσφαίρισης δημιουργήθηκε το 1930 και μαζί με Εθνικό και Ολυμπιακό αποτέλεσε τις πιο δυνατές ομάδες του Πειραιά τα πρώτα χρόνια. 

Το 1937 κατέκτησε άτυπα το πρωτάθλημα Ελλάδος. Επίσης την ίδια χρονιά είναι η πρώτη ελληνική ομάδα που καλείται στο εξωτερικό και συμμετέχει σε αγώνες στην Αίγυπτο προσκαλούμενη από τον Ελληνικό Αθλητικό Όμιλο Ιμβραημίας. Συμμετείχε σε σειρά αγώνων στην Αλεξάνδρεια και στο Κάιρο.

Ως έδρα είχε το Λαϊκό Γυμναστήριο Πειραιά. Τα γραφεία του το 1935 ήταν στο Γυμναστήριο του Συνδέσμου, στην οδό Χαρ. Τρικούπη. 

Την τριετία 1933-1935 κατέκτησε ισάριθμους τίτλους στην Α' Κατηγορία Πειραιώς όπου αγωνίζονταν και ο Ολυμπιακός. Την σεζόν 1936-37 συμμετείχε στο πρωτάθλημα Αθηνών-Πειραιώς και αναδείχθηκε πρωταθλήτρια το 1937 σε μια κατηγορία όπου υπήρχαν οι ισχυροί Πανελλήνιος, Νήαρ Ηστ και Παναθηναϊκός. Το 1939 λόγω του πολέμου ανέστειλε όμως τη δραστηριότητά του και επαναλειτουργησε το 1945.

Αναλυτικά συμμετείχε:
*Στο **[[Πανελλήνιο πρωτάθλημα καλαθοσφαίρισης ανδρών 1931-32|Πρωτάθλημα Αθηνών-Πειραιώς (Ελλάδος) 1932]]** αγωνίστηκε με τους: Νηάρ Ηστ, Πανελλήνιος, Εθνικός ΓΣ, Σχολή Δοκίμων, Ολυμπιακός Π. και ΧΑΝΘ, Άρης Θ. 
*Στο **Πρωτάθλημα Α' Πειραιώς 1932** αγωνίστηκε με τους: Σχολή Ναυτικών Δοκίμων (πρωταθλητής), Ολυμπιακός ΣΦΠ (3ος), Εθνικό Π., Φαληρικός Σύνδεσμος, Ηρακλής Κοκκινιάς
*Στο **Πρωτάθλημα Α' Πειραιώς 1933** αγωνίστηκε με τους: Εθνικό Π., Ολυμπιακός, Σχολή Δοκίμων Πειραιώς
*Στο **[[Πανελλήνιο πρωτάθλημα καλαθοσφαίρισης ανδρών 1936-37|Πρωτάθλημα Α' Αθηνών-Πειραιώς 1937]]** αγωνίστηκε με τους: Πανεπιστήμιο Αθηνών, ΑΟ Παλαιό Φάληρο, Εθνικό Π., Πανελλήνιος, Νήαρ Ήστ, Χ.Α.Ν. Κοκκινιάς, Νέοι Βύρωνος, Πανιώνιος, Σπόρτιγκ.

### Μεταπολεμικά
Το 1945-46 ο σύλλογος αγωνιζοταν στην Β' Κατηγορία Κέντρου μαζί με Νηαρ Ηστ, Τρίτων Β', ΧΑΝ, Νεοι Βύρωνος, Πανελλήνιο Β', ΑΕ Παγκρατίου. Το 1948 με προπονητή τον Ν.Καραβία (πρώην του Ολυμπιακού) έχασε το τοπικό πρωτάθλημα από τον Ολυμπιακό.

*Στο **Πρωτάθλημα Α' Πειραιώς 1948** αγωνίστηκε με τους: Εθνικός Π., Ολυμπιακός (πρωταθλητής), ΑΕ Γλυφάδας, Ηρακλής Κοκκινιάς (γνωστός και ως ΑΕ Νίκαιας), Εσπερος Καλλιθέας (4ος), ΑΟ Π.Φάληρο (2ο), ΧΑΝ Κοκκινιάς (3η).

### Δεκαετίες 1980 και 1990
Από τα μέσα της δεκαετίας του 1980 ως και τα μέσα της δεκαετίας του 2000 αγωνίστηκε στις Εθνικές κατηγορίες Β΄ Εθνική, Α2΄, ενώ είχε δύο συμμετοχές στην Α1. Αγωνίστηκε το 1991-92, και 1996-97 με έδρα το ιστορικό Ππαστράτειο. Το 1992-93 στην Α1 αγωνίστηκε με προπονητή τον Κίμωνα Κοκορόγιαννη. Υποβιβάστηκε αμέσως αλλά επέστρεψε το 1996 ως πρωταθλητής στην Α2. Το ρόστερ της σεζόν 1995-96 στην Α2 με προπονητή τον Μακη Ποτόσογλου ήταν: Τσιριγωτάκης, Γούναρης, Μπάτσιος, Μπούτος, Αλέξανδρος Χάτον, Οικονομάκος, Σόμπολος, Καλαντωνέας.

Τη σεζόν 1996-97 στην Α1 αγωνίστηκε με προπονητή τον Μακη Ποτόσογλου και ξένους τον Τζον Χάτσον και τον πρώην παίκτη της Μπαρτσελόνα, Ντένις Γουίλιαμς που όμως αντικαταστάθηκε από τον Γκρεγκ Σάττον. Και το 1997 επικράτησε του πανίσχυρου Αρη Θ. που μόλις είχε κατακτήσει το Κύπελλο Κόρατς μέσα στην Τουρκία.

### Δεκαετία 2000 - σήμερα: Φθίνουσα πορεία
Από το 1997 άρχισε η φθίνουσα πορεία του Πειραϊκού. Τέσσερις παρουσίες στην Α2 (1998-2000 και 2003), τρεις στη Β’ Εθνική (2001, 2002 και 2004) και τέσσερις στη Γ’ (2005, 2007, 2008, 2009) ήταν τα βήματα της κατιούσας για το σύλλογο που έφτασε να αγωνίζεται στο τοπικό πρωτάθλημα και μάλιστα τη σεζόν 2012-2013 βρέθηκε στην Γ’ ΕΣΚΑΝΑ. Αμέσως όμως επανήλθε στην Α' ΕΣΚΑΝΑ το 2015, έχοντας στο τιμόνι του τον Μάκη Ποτόσογλου και τον Βαγγέλη Πρινέα. Το 2017 όμως ο Ποτόσογλου αποχώρησε.

Κατά την αγωνιστική περίοδο 2017-2018 η αντρική ομάδα μπάσκετ του Πειραϊκού αγωνίστηκε στην Α' ΕΣΚΑΝΑ, έχοντας ως προπονητή τον Γιώργο Παντελάκη και κέρδισε την παραμονή της. Την σεζόν 2024-25 με τεχνικό δίδυμο τους Σολωμό-Γιαννικάκη κέρδισε την άνοδο, αφού αγωνίστηκε στην Γ΄ ΕΣΚΑΝΑ στον τελικό με πλεονέκτημα έδρας κόντρα στην Τερψιθέα Γλυφαδας. Στα ημιτελικά είχε αποκλείσει την ΧΑΝ Νίκαιας. Το ρόστερ της ομάδας ηταν: Παπασταματίου, Χατζηαργύρης, Γαλετάκης, Καλαϊτζής, Τζούμπας, Μωραϊτης, Καραογλάνης 3, Κωνσταντινάκος Μ., Κωνσταντινάκος Δ., Χαλκίδης, Χρονόπουλος, Λινός.

Την σεζόν 2025-26 αγωνίζεται στην Β' Κατηγορία της ΕΣΚΑΝΑ (τοπικό Νότιας Αττικής) στην οποία ανήκει από το 1995. Προπονητής είναι ο  Στέφανος Σολωμός.

## Τμήματα υποδομών
Ο Πειραϊκός διαθέτει και τμήματα υποδομών. Κορυφαία διάκριση το 1989 που ως πρωταθλήτρια ομάδα Εφήβων της Ελλάδας κατέκτησε το άτυπο παγκόσμιο πρωτάθλημα στο Monbrison Γαλλίας.

## Τίτλοι - διακρίσεις
* **Ανδρών**
** **[[Α2 Εθνική καλαθοσφαίρισης ανδρών|Πρωταθλητής Α2 Εθνικής]]** (1): 1996
** Πρωτάθλημα Κέντρου (Αθηνών-Πειραιώς) (1): 1937
** Πρωτάθλημα Πειραιώς (3): 1933, 1934, 1935
***Δεύτερη θέση: 1948
** Πρωτάθλημα ΕΣΚΑ (1): 1985
** Πρωτάθλημα Γ' Κατηγορία Πρωτάθλημα Νοτίου Αττικής (ΕΣΚΑΝΑ) (2): 2006, 2014 

* **Εφήβων**
** Πρωτάθλημα Ελλάδας: 1988

* **Παίδων**
** Πρωτάθλημα Ελλάδας: 1982

## Αξιόλογοι καλαθοσφαιριστές
Σημαντικοί αθλητές υπήρξαν οι: Τάκης Σακελλαρίου, Γιώργος Βασιλακόπουλος, Πέτρος Καπαγέρωφ, Σταύρος Ελληνιάδης, Πρόδρομος Ποτόσογλου, Κώστας Κωστόπουλος, Κώστας Δήμου, Βασίλης Μουζακιώτης, Βασίλης Τσιγγούνης. Πιο αναλυτικά:

* Τζον Χάτσον
* Στηβ Ρότζερς
* Γκρεγκ Σάττον
* Ντένις Γουίλιαμς
*  Τζορτζ Παπαδάκος
* Νίκος Μίχαλος
* Βαγγέλης Σεβδίνογλου
* Βασίλης Ξανθόπουλος
* Σταύρος Ελληνιάδης
* Παναγιώτης Μαντζάνας
* Αντώνης Βατίστας 
* Γιώργος Βασιλακόπουλος 
* Πέτρος Καπαγέρωφ
* Κώστας Δήμου

## Αξιόλογοι προπονητές
Σημαντικοί προπονητές που προσέφεραν σημαντικές υπηρεσίες: Τ. Σακελλαρίου, Γιάννης Γαβανάς, Πρόδρομος Ποτόσογλου, Βαγγέλης Σεβδίνογλου, Κώστας Αναστασάτος, Κώστας Σορώτος, Κώστας Κωστόπουλος και Μιχάλης Κυρίτσης. Πιο αναλυτικά:

* Νίκος Καραβιάς
* Βασίλης Γκιούσμας (1981-82) 
* Κώστας Αναστασάτος (1987-88) 
* Νίκος Τόλιας 
* Θύμιος Φιλίππου 
* Κώστας Σορώτος
* Κίμων Κοκορόγιαννης
* Κώστας Σορώτος
* Νίκος Μπουντούρης
* Σταύρος Ελληνιάδης (1997-1999)
* Μάκης Ποτόσογλου 
* Βαγγέλης Σεβδίνογλου
* Μιχάλης Κυρίτσης

## Έδρα
Πρώτη έδρα του ήταν το Λαϊκό Γυμνασήριο Πειραιά. Το 1966 η Πολιτεία ιδιοποιείται το Γυμναστήριο του Πειραϊκού Συνδέσμου και το Τμήμα συρρικνώνεται. Επαναδραστηριοποιείται με τη μεταστέγασή του στον περιβάλλοντα χώρο του Σταδίου Ειρήνης και Φιλίας (ΣΕΦ). Επειτα ως το 2017 αγωνιζόταν στο Παπαστράτειο, χωρητικότητας 1.500 θέσεων. Για πολλά χρόνια αγωνιζόταν στο Παπαστράτειο μαζί με τον Ολυμπιακό και τον Εθνικό.

Η έδρα των Υποδομών και Ακαδημιών είναι στα δύο Ανοικτά Γήπεδα στον περιβάλλοντα χώρο του ΣΕΦ. Οι αγώνες της ανδρικής Ομάδας πραγματοποιούνται στο Δημοτικό Γυμναστήριο Αντώνης Σαλπέας, στο Χατζηκυριάκειο.

## Δείτε επίσης
*Πειραϊκός (ποδόσφαιρο ανδρών)

## Πηγές
*Ιστορία συλλόγου - eurohoops.net
*130 χρόνια Πειραϊκός Σύνδεσμος! - portnet.gr

## Παραπομπές


## Εξωτερικοί σύνδεσμοι
* 

## Οπτικοακουστικό υλικό
*Πειραϊκός - ΑΕΚ (96-97) youtube.com
*Πειραϊκός - ΠΑΟΚ (96-97) youtube.com

*
Κατηγορία:Ελληνικοί πολυαθλητικοί σύλλογοι
Κατηγορία:Αθλητικοί σύλλογοι Πειραιά
Κατηγορία:Ιδρύσεις αθλητικών συλλόγων το 1894
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1930
Κατηγορία:Σωματεία Ε.Σ.ΚΑ.Ν.Α.